Diari Oficial de la Generalitat Valenciana


Sumari del DOGV 5260, del 17-05-2006 (2006/4742)

ORDE de 15 de març de 2006, de la Conselleria de Cultura, Educació i Esport, per la qual es modifica l'autorització de l'Escola d'Educació Infantil Municipal denominada .Els Peixos. de Petrer (Alacant).
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5260

Data del DOGV
:   17-05-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/4742


Data del document
:   15-03-2006

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Petrer
    * ensenyament públic
    * centre d'ensenyament
    * educació preescolar

ORDE de 15 de març de 2006, de la Conselleria de Cultura, Educació i Esport, per la qual es modifica l'autorització de l'Escola d'Educació Infantil Municipal denominada .Els Peixos. de Petrer (Alacant). [2006/4742]  
L'expedient ha sigut iniciat a instància del representant de l'Ajuntament de Petrer, entitat titular de l'Escola d'Educació Infantil Municipal denominada .Els Peixos. de Petrer (Alacant), número de codi 23710256, situada al carrer Alacant, 33, de la citada localitat, per la qual sol·licita la modificació de l'autorització en el nivell d'Educació Infantil, primer cicle, per tal de canviar l'ús d'una unitat per a xiquets de 0 a 1 any, que passa a utilitzar-se per a xiquets de 2 a 3 anys.   
El 23 de desembre de 2002 es va subscriure un Conveni entre la Generalitat Valenciana (Conselleria de Cultura i Educació) i l'Ajuntament de Petrer (Alacant) pel qual es creava l'Escola d'Educació Infantil de primer cicle, de titularitat municipal, denominada .Els Peixos., en la clàusula sèptima del qual s'autoritza el conseller de Cultura i Educació a aprovar per orde qualsevol modificació que es produïsca en les ensenyances, instal·lacions i la resta de requisits que ha de reunir el centre.  
Segons informe de 31 de gener de 2006, del Servici de Projectes i Construccions Educatives d'esta Conselleria, s'utilitzen les mateixes instal·lacions que ja foren objecte d'informe favorable l'1 d'agost de 2001, i aprovades per Resolució de la Direcció General de Centres Docents de 26 de setembre de 2001, i que complixen els requisits exigits per a la configuració ara sol·licitada.   
Tenint en compte que els requisits de titulació del professorat per a la configuració que ara se sol·licita són els mateixos que per a la configuració actualment autoritzada.  
Vists la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.02); el Reial Decret 1318/2004, de 28 de maig (BOE de 29.05.04), pel qual es modifica el Reial Decret 827/2003, de 27 de juny (BOE de 28.06.03), pel qual s'establix el calendari d'aplicació de la nova ordenació del sistema educatiu, establida per la Llei Orgànica 10/2002; el Reial Decret 1004/1991, de 14 de juny (BOE de 26.06.91), pel que fa als requisits mínims d'instal·lacions per a l'Educació Infantil, primer cicle, de conformitat amb el que establix la disposició transitòria segona, punt 2, de la Llei Orgànica 10/2002, de 23 de desembre, de Qualitat de l'Educació, i el Reial Decret 332/1992, de 3 d'abril (BOE de 09.04.92) sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions conferides per l'article 35 de la Llei 5/1983, de 30 de desembre, de la Generalitat Valenciana, de Govern Valencià,  
ORDENE  
Primer  
Autoritzar la modificació en el nivell d'Educació Infantil, primer cicle, al centre que a continuació s'indica en els termes que s'hi especifiquen, de conformitat amb la normativa vigent.  
Denominació genèrica: Escola d'Educació Infantil  
Denominació específica: Municipal .Els Peixos.  
Titular: Ajuntament de Petrer  
Domicili: c/ Alacant, 33  
Localitat: Petrer  
Província: Alacant  
Codi: 76347662  
Modificació que s'autoritza:  
. S'autoritza el canvi d'us d'una unitat d'Educació Infantil, primer cicle, per a xiquets de 0 a 1 any, que passa a utilitzar-se per a xiquets de 2 a 3 anys, de manera que el centre queda configurat, en la seua totalitat, amb la següent composició:  
. 7 unitats d'Educació Infantil, primer cicle, amb 107 llocs escolars, distribuïts de la següent manera:  
\* 1 unitat per a xiquets de 0 a 1 any, amb 8 llocs escolars.  
\* 3 unitats per a xiquets d'1 a 2 anys, amb 39 llocs escolars  
\* 3 unitats per a xiquets de 2 a 3 anys, amb 60 llocs escolars.  
Segon  
Qualsevol modificació dels termes d'esta orde requerirà la preceptiva autorització de l'administració educativa.  
Disposició addicional única  
La present orde es publicarà en el Diari Oficial de la Generalitat i donarà lloc a la corresponent inscripció en el Registre de Centres Docents de la Comunitat Valenciana.  
Disposició final única  
De conformitat amb el que disposa l'article 8.1 del Reial Decret 332/1992, la present autorització produirà efectes a partir del curs escolar immediatament següent al de la data de la present orde.  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar de l'endemà de la notificació o publicació, segons corresponga.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.  
València, 15 de març de 2006  
El conseller de Cultura, Educació i Esport  
ALEJANDRO FONT DE MORA TURÓN